PMIndiaData/PMIndiaSum huggingface dataset:
প্রধান মন্ত্রীনা গঙ্গা আর্তীদা শরুক য়াখ্রে, মুখ্য মন্ত্রী অমসুং উপ মুখ্য মন্ত্রীশিংগা মীফম ফমখ্রে অমসুং কাশিগী চাউখৎ-থৌরাংগী মরু ওইবা প্রোজেক্তশিং য়েংশিনখ্রে

প্রধান মন্ত্রী, শ্রী নরেন্দ্র মোদীনা ঙরাং ভরানসিদা বাবা ভিশ্বনাথ ধাম শঙ্গাখ্রবা মতুংদা মহাক্কী থবক-থৌরমশিং মখা চত্থখ্রে অমসুং মসিদা মহাক্না পুজা তৌদুনা শেংলবা গঙ্গা তুরেলদসু ইরুপখি। প্রধান মন্ত্রীনা নিংথৌকা নুমিৎ অসিগী নুংথিলদসু গঙ্গা আর্তীদা শরুক য়াখি। প্রধান মন্ত্রীনা গঙ্গা আর্তীগী মতাংদা কাশিনা থম্মোইবু মতম পুম্বদা অনৌবা পাঙ্গলনা থনহল্লি হায়দুনা ত্বীত তৌখি। “কাশিগী গঙ্গা আর্তীনা থম্মোইবু মতম পুম্বদা অনৌবা পাঙ্গলনা থনহল্লি। ঙসিদি, কাশিগী চাউরবা মঙলান অমা মঙফাওনরবা তুংদা দশাসৱামেধ ঘাত্তা ঐহাক্না গঙ্গা আর্তীদা শরুক য়াজকজি অমসুং ইমা গঙ্গাদা মহাক্কী থৌজালগীদমক্তা থৌনিজখি। নমামি গঙ্গে তব পাদ পঙ্কজম”। প্রধান মন্ত্রীনা পুম্নমক অসিগী মতুং তারকপদা মুখ্য মন্ত্রী অমসুং উপ মুখ্য মন্ত্রীশিংগা অকুপ্পা মীফম অমসু ফমখি। প্রধান মন্ত্রীনা অসুম্না ত্বীত তৌখি, “@BJP4India মুখ্য মন্ত্রী অমসুং উপ মুখ্য মন্ত্রীশিংগা লোয়ননা কাশিদা মীফম ফম্বা লোইবতা ঙাইরি”। প্রধান মন্ত্রীনা কাশিদা চত্থরিবা চাউখৎ-থৌরাংগী মরু ওইরবা প্রোজেক্ত কয়া য়েংশিনখি। মহাক্না ত্বীত্তা অসুম্না ফোংদোকখিঃ “কাশিগী চাউখৎপগী মরু ওইরবা প্রোজেক্ত কয়া ঐহাক্না য়েংশিল্লি। শেংলবা শহর অসিগীদমক্তা খ্বাইদগী ফবা ইনফ্রাস্ত্রকচর শেমগৎ-শাগৎপসি ঐখোয়গী থবক্নি”। প্রধান মন্ত্রীনা রেলৱে স্তেসন্দসু চৎখি। মহাক্না হায়খি, “মথংগী পন্থুংফমদি…বনারস স্তেসন্নি। ঐখোয়না লু-নানবা, মতমগা চান্নবা অমসুং পেসেঞ্জরশিংগী নুংঙাইগদবা রেলৱে স্তেসন অমা লৈহনবগা লোইননা রেল কন্নেক্তিবিতী হেন্না ফগৎহন্নবা থবক পায়খৎলি”। প্রধান মন্ত্রীনা মীয়ামদা য়ারিবমখৈ খুদোংচাদবা থোকহন্দবা হায়বদা মিৎয়েং থম্বা থৌওং অমা ওইনা চাউখৎ-থৌরাংগী প্রোজেক্তশিং অসি থেংলবা নুমিদাংদা য়েংশিনখি। মীয়াম অসিগী লোকেল এম.এল.এ.সু ওইরিবা মখোয়গী প্রধান মন্ত্রীদা নুংশিবগী মতৌ উৎলিবা থৱাই য়াওনা থোক্লক্লিবা মীয়াম মরক্তা মহাক্না তিনখি।
ঝার্খন্দগী পলামুদা প্রধান মন্ত্রীনা অপুনবা ই-গ্রীহপ্রবেশকী সাক্ষি ওইখ্রে, দিবেলপমেন্ত প্রোজেক্তশিংগীদমক উরেপ উয়ুং তমখ্রে

প্রধান মন্ত্রী শ্রী নরেন্দ্র মোদী ঙসি ঝার্খন্দগী পলামুদা চৎখ্রে। মহাক্না প্রধান মন্ত্রী অৱাস য়োজনাগী মখাদা কানবা ফংলবা ২৫,০০০গী অপুনবা ই-গ্রীহপ্রবেশকী শাক্ষি ওইখি। মহাক্না নোর্থ কোয়ল(মন্দল দাম) প্রোজেক্ত, কনহার স্তোন পাইপলাইন ইরিগেসন সিস্তেম অমুক হন্না থবক হৌবগী অমসুং মশিং য়াম্লবা ইরিগেসন সিস্তেমশিং মপাঙ্গল কনখৎহনবা অমদি লাইনিংগী থবকশিংগী উরেপ উয়ুং তমখি। প্রোজেক্তশিং অসি পুন্না লুপা কোতি ৩৫০০ হেনবগী মমল ওইগনি হায়না প্রধান মন্ত্রীনা ফোংদোকখি। মীয়াম তিনখিবা অদুদা ৱা ঙাংলদুনা প্রধান মন্ত্রীনা হায়খি মদুদি প্রোজেক্তশিং অসি ইরিগেসনগী মমল হন্থহন্দুনা লৌমীশিংগী ইনকম হেঙ্গৎহন্নবা সরকারনা হোৎনরিবা অদুগী মরুওইবা শরুক অমনি। নোর্থ কোয়ল(মন্দল দাম) প্রোজেক্ত অসি চাওরাক্না চহী ৪৭তগী লোইশিন্দনা লৈরক্লবনি হায়না প্রধান মন্ত্রীনা থিন্দুনা তাকখি। লৌমীশিংনা মায়োক্নরিবা প্রোব্লেমশিং সোলব তৌনবা পুকচেল শেংনা হোৎননবা মহাক্কী ৱাশক অদু মহাক্না অমুক হন্না নিংশিংখি। চহী কয়াদগী পন্দুনা লৈরক্লবা অদুগুম্লবা অচৌবা ইরিগেসন প্রোজেক্ত ৯৯বু লুপা কোতি ৯০,০০০গী মমল চংনা হৌজিক থবক পায়খৎলি হায়না মহাক্না ফোংদোকখি। মহাক্না হায়খি মদুদি কেন্দ্র সরকারনা লৌমীশিংবু “অন্নদাতা”গুম ত্রিৎ তৌদুনা থবক তৌরি। লৌউ-শিংউবা অমসুং লৌমীশিংগীদমক অনৌবা মীৎয়েং অমগা লোয়ননা সরকার অসিনা থবক তৌরি হায়না প্রধান মন্ত্রীনা ফোংদোকখি। প্রধান মন্ত্রীনা ২০২২ ফাওবদা মীপুম খুদিংমকপু ময়ুম ফংহন্নবা পান্দম থম্লিবা প্রধান মন্ত্রী অৱাস য়োজনাগী মখাদা পীখিবা য়ুম ২৫,০০০ অদু পনখি। হৌখিবা মতমদা হৌদোকখিবা মসিগা মান্নবা স্কিমশিংদগী মতৌ করম্না স্কিম অসি খেৎনবগে হায়বদু প্রধান মন্ত্রীনা শন্দোক্না তাকখি। হৌজিক্তি হেন্না মনুং মপান ফাওনা উবা মওং অমদা কানবা ফংগদবশিং খল্লে হায়না মহাক্না ফোংদোকখি। প্রধান মন্ত্রী অৱাস য়োজনাগী মখাদা য়ুম শাবগী ক্বালিতী মোনিতর তৌনবা অনৌবা সিস্তেম অমা দিবেলপ তৌরে হায়না প্রধান মন্ত্রীনা হায়খি। মসিদা ফোতোগ্রাফী অমসুং জিও-তেগ্গিং মনুং চল্লি। হৌজিক পীরিবা য়ুমশিং অসি মৈ, চাকথোং গ্যাস কনেক্সনশিং অমসুং তোইলেৎশিং য়াওরে। হৌজিক্তি অতোপ্পা দিজাইনশিং ফংলে অমসুং য়ুমগী এরিয়াসু হেঙ্গৎহল্লে হায়না মহাক্না ফোংদোকখি। য়ুম শাবদা লমদম অদুদা ফংবা পোৎলমশিং শিজিন্ননবসু হোৎনরি। য়ুম শাবগী খোংজেলসু হেঙ্গৎলে অমদি চহী মঙা য়ৌদবা মতম অসিদা চাওরাক্না য়ুম কোতি ১.২৫ শারে হায়না মহাক্না ফোংদোকখি। য়ুম অমা শাবদা লৌরিবা মতম অসি চাংচৎতা থা ১২ দগী থা ১৮ ফাওবা ওইরি হায়না মহাক্না ফোংদোকখি। হৌজিক্তি ইন্তোলমেন্ত মরিদা কানবা ফংলবশিংগী একাউন্তদা লুপা লাখ ১.২৫ লায়না য়ৌহল্লে হায়না মহাক্না ফোংদোকখি। মমাংদদি লুপা ৭০,০০০ খক্তমক শিজিন্নরম্মি হায়না মহাক্না মখা তাখি। নিংতম্লবা মতুংদগী অহানবা ওইনা সরকার অসিনা মিদল ক্লাসকী য়ুমগী দরকার ওইবা অদু খংলে অমদি মখোয়দা শেন্দোয় য়াওদনা শেলগী তেংবাং পীরি হায়না মহাক্না হায়খি। থা অহুমগী মমাংদা ঝার্খন্দদগী হৌদোকখিবা প্রধান মন্ত্রী জন অরোগ্যা য়োজনানা ঙসিদি লাইরবা লাখ কয়াদা মেদিকেলগী তেংবাং পীরি হায়না প্রধান মন্ত্রীনা হায়খি। অহানবা নুমীৎ ১০০গী মনুংদা মসিনা প্রজা লাখ তরুক হেনবদা কানবা ফংহনখ্রে, অমদি ঙসি নুমীৎ খুদিংগী চাওরাক্না প্রজা ১০,০০০না মসিগী কানবা ফংলি হায়না মহাক্না ফোংদোকখি।
রিসর্চ কোলাবোরেসন-রেগকীদমক নেদর্লেন্দসকী দি দেল্ফত য়ুনিভর্সিতী ওফ তেক্নোলোজী(তি.য়ু. দেল্ফত) অমসুং ইন্দিয়ন ইন্সতিত্যুত ওফ স্পেস সাইন্স অমসুং তেক্নোলোজী(আই.আই.এস.তি.)গী মরক্তা থম্নখিবা য়ানা-ৱারোল(এম.ও.য়ু.) অদু কেবিনেতনা এপ্রুব তৌখ্রে

ইন্দিয়ন ইন্সতিত্যুত ওফ স্পেস সাইন্স অমসুং তেক্নোলোজী(আই.আই.এস.তি.) অমসুং দেল্ফত য়ুনিভর্সিতী ওফ তেক্নোলোজী(তি.য়ু. দেল্ফত) অনিমক্তা লৈরিবা মহৈরোইশিং অমসুং ফেকল্তী মেম্বরশিং শরুক য়াদুনা একাদেমিক প্রোগ্রামশিং অমসুং রিসর্চ এক্তিবিতীশিং পাংথোক্ননবগীদমক মশা-মশাগী ইন্সতিত্যুতশিংদা ২০২১গী এপ্রীল ৯ অমসুং ২০২১গী মে ১৭তা শহি পীনখ্রবা অমসুং ইমেলদা একচেঞ্জ তৌনখ্রবা য়ানা-ৱারোল(এম.ও.য়ু.) অদু প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা য়ুনিয়ন কেবিনেতনা এপ্রুব তৌখ্রে৷ য়ানা-ৱারোলগী অকুপ্পা মরোলশিং: মহৈরোইশিং একচেঞ্জ তৌনবগী প্রোগ্রাম: পার্তীশিং অসিনা অন্দরগ্রেজুয়েত, পোস্তগ্রেজুয়েত অমসুং দোক্তরগী লেবেলদা মহৈরোইশিং একচেঞ্জ তৌনরবা য়াই৷ পার্তীশিং অসিনা স্কিম অসিগী মখাদা ফংনবা তানগদৌরিবা ক্রেদিৎশিং অমসুং নৈননবগী এরিয়াশিং অদু পার্তী অনিমক্না খন্নরগনি অমসুং ৱারেপ্লগনি৷ দিগ্রী ত্রেনিং তৌননবা পার্তী অনিমক্না য়ানখ্রবা প্রেক্তিকম একচেঞ্জ প্রোগ্রাম অদুনা হোস্তিং তৌরিবা পার্তনর অদুগী এজুকেসন সিস্তেম অমসুং রিগুলেসনশিং অদু ঙাক্তুনা চৎকদবনি৷ দ্যুএল দিগ্রী/দবল দিগ্রী প্রোগ্রাম: হোম ইন্সতিত্যুত অদুনা পীগদৌরিবা ইনিসিয়েল দিগ্রী অদুগী মথক্তা অন্দরগ্রেজুয়েত অমসুং পোস্তগ্রেজুয়েত দিগ্রীদা এৱার্দ ফংননবগীদমক মহৈরোইশিংনা তান্নগদৌরিবা স্পেসিয়েলাইস কুরিকুলম অদু পার্তীশিং অসিনা শেমগৎলবা য়াই৷ ইন্তর্নশিপশিং অমসুং প্রোজেক্ত ৱার্ক: মহৈরোইশিংনা পার্তনর ইন্সতিত্যুত অদুদা শোর্ত তর্ম অমসুং লোঙ্গ তর্ম অনিমক্তা লৈরুবা মতমদা মহৈরোইশিংনা হোৎনগদৌরিবা ইঞ্জিনিয়রিং এসাইনমেন্ত প্রোজেক্তশিং অদু পার্তীশিং অসিনা দিজাইন তৌরবা য়াই অমসুং শেমগৎলবা য়াই৷ ফেকল্তী একচেঞ্জ: পার্তীশিং অসিনা ফেকল্তী একচেঞ্জ প্রোগ্রাম শিল্লবা য়াই অমসুং মসিগী মনুংদা মখোয়গী ফেকল্তী মেম্বর অদুনা পার্তনর ইন্সতিত্যুত অদুদা কোর্সশিং ওফর তৌরগনি অমসুং কোর্স কন্তেন্তশিং অদু খুৎশম্নদুনা শেমগৎলগনি৷ জোইন্ত রিসর্চ: পার্তী অনিমক্কী ফেকল্তী মেম্বরশিংনা অকক্নবা মতমগী মনুংদা কম্মন এরিয়া ওফ ইন্তরেস্তা জোইন্ত রিসর্চ প্রোগ্রাম খন্দোক্লবা য়াই৷ কান্নবশিং: এগ্রীমেন্ত অসি শহি পীনবা অসিনা ফেকল্তী মেম্বরশিং, মহৈরোইশিং অমসুং রিসর্চরশিং, সাইন্তিফিক মেতরিএলশিং, পব্লিকেসনশিং অমসুং ই-পাউশিং একচেঞ্জ তৌনবগুম্বা মখাগী এরিয়াশিং অসিদা কোওপরেসন পীনবা য়ারগনি৷ জোইন্ত রিসর্চ মীতিং, পি.ঐচ.দি. প্রোগ্রাম, দ্যুএল দিগ্রী/দবল দিগ্রী প্রোগ্রাম৷ এগ্রীমেন্ত অসিগী মতেংদগী নেদর্লেন্দশিংগী খ্বাইদগী লিরবা অমসুং খ্বাইদগী চাওরবা দতচ পব্লিক তেক্নোলোজিকেল য়ুনিভর্সিতী অমা ওইরিবা তি.য়ু. দেল্ফত, ই,দবল্যু.আই.গা কোওপরেসন পীনবা অসিনা সাইন্স অমসুং তেক্নোলোজীগী এরিয়াদা জোইন্ত এক্তিবিতী রিসর্চ অমা পাংথোকপা ঙম্লগনি৷ অসুম্না, লৈবাক অসিগী সেক্সনশিং অমসুং মফম পুম্নমক কান্নবা ফংলগনি৷ এগ্রীমেন্ত শহি পীনবা অসিনা সাইন্স অমসুং তেক্নোলোজীগী ফিল্দদা এপ্রিকেসন পোজিবিলিতীশিং অমসুং অনৌবা রিসর্চ এক্তিবিতীশিং এক্সপ্লোর তৌবা ঙমহল্লগনি৷
প্রধান মন্ত্রীনা আশাধ পুর্নিমাগী শেংলবা থৌরমনা লাকপদা ভগৱান বুদ্ধনা তাকপী-তম্বীরমখিবা অফবা মহৈশিংবু নীংশিংখ্রে

প্রধান মন্ত্রী, শ্রী নরেন্দ্র মোদীনা আশাধ পুর্নিমাগী শেংলবা থৌরমনা লাকপদা মীয়ামদা য়াইফ পাউজেল পীখ্রে। শ্রী মোদীনা ভগৱান বুদ্ধনা তাকপী-তম্বীরম্বা অফবা মহৈশিংবুসু নীংশিংখ্রে। প্রধান মন্ত্রীনা ত্বিত তৌখি; “আশাধ পুর্নিমাগী শেংলবা থৌরমনা লাকপদা য়াইফ পাউজেল পীজরি। ঐখোয়না ভগৱাব বুদ্ধনা তাকপী-তম্বীরমখিবা অফবা মহৈশিংবু নীংশিংলি অমসুং অচুম্বা অমসুং পুকচেল চাউবা খুন্নাইগীদমক মহাক্কী মঙাল ফংখ্রবা বিজন অদুবু মঙফাওনবা ঙমহন্নবা ঐখোয়গী থৌদাং অদু নৌহৌনা পাঙথোক্লসি।”
প্রধান মন্ত্রীনা হয়েং উত্তর প্রদেশকী গোরখপুরদগী প্রধান মন্ত্রী-কিসান স্কিম হৌদোক্কনি

খনগৎলবা লৌ য়াম্না লৈজদবা লৌমীশিংগী একাউন্তশিংদা লুপা লিশিং ২,০০০গী অহানবা ইন্সতোলমেন্ত দাইরেক্ত ত্রান্সফর তৌরগনি, লৌ য়াম্না লৈজদবা লৌমী চাউরাক্না কোতি ১২দা কানবা ফংহল্লগনি, গোরখপুরদা প্রধান মন্ত্রীনা চাউখৎ থৌরাংগী প্রোজেক্ত কয়া মায়খুম হাংদোক্কনি। প্রধান মন্ত্রী শ্রী নরেন্দ্র মোদী হয়েং ২০১৯গী ফেব্রুৱরী ২৪দা উত্তর প্রদেশকী গোরখপুরদা চৎকনি। গোরখপুরদা প্রধান মন্ত্রীনা প্রধান মন্ত্রী–কিসান স্কিম হৌদোক্কনি। গোরখপুরদা লৈরিবা ফর্তিলাইজর কোর্পোরেসন ওফ ইন্দিয়াগী গ্রাউন্দা প্রধান মন্ত্রীনা বত্তন নম্দুনা প্রধান মন্ত্রী–কিসান স্কিম হৌদোক্তুনা খনগৎলবা লৌমীশিংদা লুপা লিশিং ২,০০০গী অহানবা ইন্তোলমেন্ত অদু ইলেক্ত্রোনিক ওইবা মওংদা ত্রান্সফর তৌগনি। প্রধান মন্ত্রী–কিসান স্কিমগী মখাদা খনগৎলবা লৌমীশিংদসু প্রধান মন্ত্রীনা সর্তিফিকেৎশিং য়েন্থোক্কনি। প্রধান মন্ত্রীনা ভীদিও কনফরেন্সকী থোংদা প্রধান মন্ত্রী কিসানগী খনগৎলবা বেনেফিসরীশিংগসু ৱারি শান্নগনি। প্রধান মন্ত্রী কিসান সম্মান নিধী য়োজনা (প্রধান মন্ত্রী কিসান) প্রধান মন্ত্রী কিসান সম্মান নিধী য়োজনা (প্রধান মন্ত্রী কিসান) অসি ২০১৯গী ফেব্রুৱারী ১দা পুথোকখিবা ইন্তরিম বজেৎ ২০১৯–২০দা লাওথোকখি। স্কিম অসিগী মখাদা, লম হেক্তর ২ ফাওবগী মপু ওইরিবা লৌ য়াম্না লৈজদবা লৌমী ইমুংশিংদা চহীগী ওইনা লুপা লিশিং ৬,০০০ পীরগনি। শেনফম অসি লুপা লিশিং অনি অনিগী ইন্সতোলমেন্ত অহুমদা পীগনি। শেনফম অসি দাইরেক্ত বেনেফিৎ ত্রান্সফরগী খুত্থাংদা বেনেফিসরীশিংগী বেঙ্ক একাউন্তদা দাইরেক্ত ত্রান্সফর তৌগনি। দাইরেক্ত বেনেফিৎ ত্রান্সফরনা থৌওং পুম্বদা ত্রান্সপরেন্সী পুরক্কনি অমদি লৌমীশিংগী মতম মাংবদগীসু কনবা ঙম্লগনি। স্কিম অসি লৌ য়াম্না লৈজদবা লৌমীশিংগী শেন্থোক ফগৎহন্নবা পায়খৎপনি। মসিনা লৌ য়াম্না লৈজদবা লৌমী চাউরাকনা কোতি ১২দা কানবা ফংহল্লগনি হায়না পানরি। প্রধান মন্ত্রী কিসান স্কিম অসিনা লৌ য়াম্না লৈজদবা লৌমীশিংগী শেল–থুমগী মথৌতাবা অদুদা মতেং ফংহন্নবা পাম্দম থম্লি। মসিনা লৌউ–শিংউবগী থৌওংশিংদা তৌরিবা চাদিং অদুগীদমকিতা শেন্দোয়চাবশিংগী মখুৎতা তাখিগদবদগী ঙাকথোকপসু ঙম্লগনি। প্রধান মন্ত্রী কিসান অসি চাদা ১০০ ভারত সরকারনা শেল পুথোকপা সেন্ত্রেল সেক্তর স্কিম অমনি। মতিক চারবা বেনেফিসরীশিংদা বেনেফিৎ ত্রান্সফর তৌনবগীদমক স্কিম অসি ১.১২.২০১৮দগী ইফেক্তিব ওইরি। রাজ্য সরকার অমসুং য়ুনিয়ন তেরিতোরী এদমিনিস্ত্রেসন্না স্কিম গাইদলাইনশিংগী মতুং ইন্না তেংবাং পীবদা মতিক চারবা লৌমীশিংগী ইমুংশিং অদু খন্দোক্কনি। প্রধান মন্ত্রী কিসান অসি ভারত্তা লৈরিবা লৌ য়াম্না লৈজদবা লৌমীশিংগী পুন্সিবু চহী খুদিংগী ইন্সতোলমেন্ত অহুমদা শেলগী তেংবাং ফংহন্দুনা ত্রান্সফোর্ম তৌনবা পান্দম থম্লিবা অদুগুম্লবা রিভোলুস্নরী স্কিম অমনি। স্কিম অসি দাইরেক্ত বেনেফিৎ ত্রান্সফরগী থোংদা ইমপ্লিমেন্ত তৌদুনা বেনেফিসরীশিংগী বেঙ্ক একাউন্তদা শেনফম অদু দাইরেক্ত ত্রান্সফর তৌদুনা মরক্তা লৈবা মীওই অমসুং শেঞ্জা থুমজা মুত্থৎলগনি। প্রধান মন্ত্রীনা গোরকপুরদা দিবেলপমেন্ত প্রোজেক্ত কয়া অমসু উরেপ–উয়ুং তমগনি/জাতিদা কত্থোক্কনি। মহাক্না মীয়ামগী মীফমদসু ৱা ঙাংগনি। গ্যাস ইনফ্রাস্ত্রকচরদগী হকশেল ফাওবগী পরিংদা লৈবা চাউখৎ থৌরাংগী প্রোজেক্তশিং অসি প্রধান মন্ত্রীনা গোরখপুরদা হৌদোক্কনি। প্রোজেক্তশিং অসিনা উত্তর প্রদেশকী মীয়ামদা চাউনা কানহল্লগনি।
প্রধান মন্ত্রীনা আগ্রা-লখনৌ এক্সপ্রেস ৱেদা থোকখিবা খুদোংথিবা থৌদোক অমদা পেসেঞ্জরশিং লৈখিদবদা অৱাবা ফোংদোকখ্রে

প্রধান মন্ত্রীনা ঙসি আগ্রা-লখনৌ এক্সপ্রেস ৱেদা থোকখিবা খুদোংথিবা থৌদোক অমদা পেসেঞ্জর কয়া লৈখিদবদা অৱাবা ফোংদোকখ্রে। ত্বিতরদা মহাক্না হায়খি, “আগ্রা-লখনৌ এক্সপ্রেস ৱেদা থোকখিবা খুদোংথিবা থৌদোক অমদা পেসেঞ্জর কয়া লৈখিদবদা ঐহাক থমোই শোক্না নুংঙাইতবা ফাওই।” মহাক্না মখা তানা হায়খি, “খুদোংথিবা থৌদোক অদুদা শোক্লবশিং অথুবা মতমদা ফরকপা ওইরসনু হায়না ঐহাক্না থৌনীজরি।”
য়ু.কেগী প্রধান মন্ত্রীগী ফম পায়রকপদা প্রধান মন্ত্রীনা রিসি সুনাক্কা ৱারি শানখ্রে

প্রধান মন্ত্রী শ্রী নরেন্দ্র মোদীনা রিসি সুনাক্কা ৱারি শানখ্রে অমসুং য়ু.কেগী প্রধান মন্ত্রীগী ফম পায়রকপদা মহাক থাগৎপা ফোঙদোকখ্রে। ত্বিৎ অমদা, প্রধান মন্ত্রীনা হায়খি; “ঙসি @RishiSunak গা ৱারি শানবদা হরাওই। য়ু.কেগী প্রধান মন্ত্রীগী ফম পায়রকপদা মহাক থাগৎপা ফোঙদোকখ্রে। ঐখোয়গী মরুওইবা মরুপ-মপাংগী মরী হেন্না চেৎশীনহন্নবা ঐখোয় পুন্না থবক তৌমিন্নগনি। কমপ্রেহেন্সিপ অমসুং বেলেন্স এফ.তি.এ অমগী অথুবা মতমদা য়ানবা পুরকপগী মরুওইবা অদু ঐখোয়না য়ানরে।
মন্ত্রীমন্দলনা এন.ঐচ.এ.আই.বু ইনফ্রাস্ত্রকচর ইনভেস্তমেন্ত ত্রস্ত শেমগৎনবা অমসুং নেস্নেল হায়ৱে প্রোজেক্তশিংবু মোনিতাইজ তৌনবা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেবীনা ইশু তৌবা ইনভেস্তমেন্ত ত্রস্তকী গাইদলাইনগী মতুং ইন্না নেস্নেল হায়ৱে ওথোরিতী ওফ ইন্দিয়া (এন.ঐচ.এ.আই.)বু ইনফ্রাস্ত্রকচর ইনভেস্তমেন্ত ত্রস্ত (আই.এন.ভি.আই.তি.) শেমগৎনবা অয়াবা পীনবা রোদ ত্রান্সপোর্ত অমসুং হায়ৱেজকী মন্ত্রালয়না হায়জরকপা অদু অয়াবা পীখ্রে। মসিনা এন.ঐচ.এ.আই.বু য়ামদ্রবদা চহী অমগী ওইনা তোল কলেক্সন ত্রেক রেকোর্দ লৈবা নেস্নেল হায়ৱেশিং মপুং ফাহনবদা মোনিতাইজ তৌবা ঙমহল্লগনি। এন.ঐচ.এ.আই.না মশক খংদোক্লবা হায়ৱেশিংদা তোল থম্নবা অধিকার অদু লেংদনা থম্লি। থেংনরিবা: আই.এন.ভি.আই.তি. অসি ইনভেস্তরশিংদা অহেনবা ফ্লেক্সিবিলিতী পীরিবা ইন্সত্রুমেন্ত অমনি অমদি মখাগী খুদোংচাবশিং অসি ফংহনগনি হায়না আশা তৌরি: • স্পেসিয়েলাইজ তৌরবা ও অমসুং এম কন্সেসিওনেরীশিং জেনরেৎ তৌবা। • ইন্দিয়া হায়ৱে মার্কেৎতা পেতেন্ত কেপিতেল (চহী ২০-৩০গী ওইনা) পুক্নিং চিংনশিনবা। • আই.এন.ভি.আই.তি.গী থোংদা ইনফ্রাস্ত্রকচর সেক্তরদা রিতেল দোমেস্তিক সেভিং অমসুং স্পিসিয়েল ইন্সতিত্যুসনশিংগী কোর্পসশিং (ম্যুচেল ফন্দ, পি.এফ.আর.দি.এ. অসিনচিংবা) ইনভেস্ত তৌবা। য়ুম্ফম: লম্বী-থোংশিং অমসুং হায়ৱেশিং অসি ইকোনোমীগী লাইফলাইন্নি অমসুং অরাপ্পা অমসুং মনুং হুঞ্জিনবা মফমশিংবু শম্নহল্লি। ভারত সরকারনা ২০১৭কী ওক্তোবরদা ভারতমালা পরিয়োজনা হৌদোকখি। ভারতমালা পরিয়োজনা অসি অপুনবা লুপা কোতি ৫,৩৫,০০০গী ইনভেস্তমেন্তকা লোয়ননা কিলোমীতর ২৪,৮০০গী লম্বী-থোংগী দিবেলপমেন্তকীদমক ফ্লেগশিপ হায়ৱে দিবেলপমেন্ত প্রোগ্রামনি। ভারতমালা প্রোগ্রামগী পাক-চাউবা অসি য়েংলগা এন.ঐচ.এ.আই.বু অপীবা মতমগী মনুংদা প্রোজেক্ত অসি মপুং ফানা লোইশিন্নবগীদমক অচৌবা ফন্দ অমা দরকার ওইগনি। এক্সরসাইজ অসিগী শরুক অমা ওইনা মপুংফানা লোইশিল্লবা অমসুং মথৌ তৌরিবা নেস্নেল হায়ৱেশিংবু মোনিতাইজ তৌবা অসি পায়খৎপা য়াবা খোংথাং অমনি।
কেনতুক্কীগী গবর্নর শ্রী মেত বেবিন্না প্রধান মন্ত্রীগা উনখ্রে

কেনতুক্কীগী গবর্নর শ্রী মেত বেবিন্না ঙসি গান্ধীনগরদা প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা বিজিনেস অমসুং ইনবেস্তমেন্তকী লমশিং য়াওনা ভারত অমসুং য়ু.এস.কী মরক্তা হেঙ্গৎলক্লিবা কনবর্জেন্স অমসুং ভারত অমসুং য়ু.এস.কী মরক্তা স্ত্রেতেজিক পার্তনরশিপতা মপাঙ্গল কনখৎলক্লিবা অদু ফোংদোকখি। ভারত্তা মেনুফেকচরিং সেক্তরদা য়ু.এস.না শেল থাদবা হেঙ্গৎলকপবু মহাক্না তরাম্না ওকখি, অমসুং মেক ইন ইন্দিয়াগীদমক খুদোংচাবশিং এক্সপ্লোর তৌনবা য়ু.এস.কী কম্পেনিশিংদা বার্তন তৌখি। গবর্নরনা প্রধান মন্ত্রীগী মফমদা ভারত অমসুং কেনতুক্কীগী মরক্তা ললোন ইতিক অমসুং ইনবেস্তমেন্ত হেঙ্গৎলক্লিবা অদুগী মতাংদা শম্লপ্না পাওদমখি। স্তেত ওফ কেনতুক্কী য়াওনা য়ু.এস.তা ভারতকী প্রোফেস্নেলশিংগী থৌদাং অদু মহাক্না তরাম্না ওকখি।
প্রধান মন্ত্রী শ্রী নরেন্দ্র মোদী অমসুং ওস্ত্রেলিয়াগী প্রধান মন্ত্রী শ্রী স্কোত মোরিসনগী মরক্তা তেলেফোন্দা ৱারী শানবা

প্রধান মন্ত্রী শ্রী নরেন্দ্র মোদীনা ঙসি ওস্ত্রেলিয়াগী প্রধান মন্ত্রী শ্রী স্কোত মোরিসনগা লোয়ননা তেলেফোন্দা ৱারী শানখ্রে। প্রধান মন্ত্রী মোদীনা ওস্ত্রেলিয়াদা য়াম্না শাথিবা মওংদা মতম কয়াগী মমাংদগী নারক মোংশোংদা মৈ চাকপনা মরম ওইদুনা পুন্সী অমসুং লন-থুম কয়া মাং তাকখিবা অদুদা ভারত মচা পুম্নমক্কী মায়কৈদগী অমসুং মহাক্কী মায়কৈদগী থম্মোয় শোক্না নুঙাইতবা ফোংদোকখি। মসিগী মমাংদা অমুক্তা থোকখিদ্রিবা নেচরেল কেলামিতী অসিবু থৌনা ফনা মায়োক্নরিবা ওস্ত্রেলিয়া অমসুং ওস্ত্রেলিয়াগী প্রজাশিংদা ভারতকী মায়কৈদগী অঙম্বা তেংবাং পীগনি হায়নসু মহাক্না খংহনখি। হৌখিবা চহী খরা অসিদা নাকল অনিগী মরীদা খুমাং চাউশিল্লিবা অসিদা মহাক্কী ওইবা অপেনবা ফোংদোক্লদুনা প্রধান মন্ত্রী মোদীনা ওস্ত্রেলিয়াগা লোয়ননা মসিগী স্ত্রেতেজিক পার্তনরশিপ মপাঙ্গল কনখৎহন্নবা ভারতকী ৱাশক অদু অমুক হন্না ফোংদোকখি। প্রধান মন্ত্রী মোরিসন অমসুং ওস্ত্রেলিয়াগী প্রজাশিংবু চহী ২০২০গীদমক প্রধান মন্ত্রীনা মহাক্কী ওইবা য়াইফ পাউজেল পীখি।
প্রধান মন্ত্রীনা শ্রী ভগ্বন্ত মানবু পঞ্জাব মুখ্য মন্ত্রী ওইনা ৱাশক লৌখিবদা থাগৎ ৱাহৈ ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী ভগ্বন্ত মানবু পঞ্জাব মুখ্য মন্ত্রী ওইনা ৱাশক লৌখিবদা থাগৎ ৱাহৈ ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “@BhagwantMannজীবু পঞ্জাবকী সি.এম. ওইনা ৱাশক লৌবসিদা থাগৎপা ফোংদোকচরি। ঐখোয়না পঞ্জাবকী শাহৌ লৌবা অমসুং রাজ্যসিগী মীয়ামগী য়াইফ য়ুম্বালগীদমক্তা পুন্না থবক তৌমিন্নগনি”।
প্রধান মন্ত্রী ২০১৯গী জনুৱারী ৩০দা সুরত অমসুং দান্দিদা চৎকনি

প্রধান মন্ত্রী শ্রী নরেন্দ্র মোদী ২০১৯গী জনুৱারী ৩০দা গুজরাতকী সুরত অমসুং দান্দিদা চৎকনি। খোংচৎ মনুংদা প্রধান মন্ত্রীনা সুরত এয়ারপোর্ত্তা তর্মিনেল বিলদিং পাকথোক চাওথোকপগী উরেপ উয়ুং তমগনি। তর্মিনেল বিলদিং অসি লুপা কোতি ৩৫৪ হেন্না চংনা স্ক্ব্যার মীতর ২৫,৫০০গী এরিয়াদা শাগনি। মসি সোলর ইনর্জী অমসুং এল.ই.দি. লাইতিং শিজিন্নবা ইকো-ফ্রেন্দলী সস্তেনেবল বিলদিং অমা ওইগনি। শাবা লোইবগা মসিনা পেসেঞ্জর ১৮০০ হেনবগী পীক হেন্দলিং কেপাসিতী অমা লৈরগনি। সুরত এয়ারপোর্ত অসি এয়ারক্রাফ মুবমেন্ত অমসুং পেসেঞ্জর ত্রাফিক অনিমক্তা অহমেদাবাদ অমসুং বদোদরাগী মতুংদা গুজরাত্তা অহুমশুবা মী খ্বাইদগী চিনবা এয়ারপোর্তনি। চাওখৎ থৌরাংগীদমক ইনফ্রাস্ত্রকচর হেঙ্গৎহনবা অসি সরকার অসিগী প্রায়োরিতীশিংগী মরক্তা অমনি। তোঙান তোঙানবা সেক্তরশিংদা ইনিসিয়েতিব কয়া অমা পায়খৎখ্রে অমদি এভিয়েসন সেক্তর অসিসু মদুগী মরক্তা অমনি। গুজরাত্তা, সিভিল এভিয়েসন ইনফ্রাস্ত্রকচর হেঙ্গৎহনবতা নত্তনা এয়ার কনেক্তিবিতীসু হেঙ্গৎহল্লে। মসিদা উরান স্কিমগী থোংদা কান্দলাবু মুম্বাইগা অমসুং পোরবন্দরবু অমমেদাবাদ অমসুং মুম্বাইগা শম্নহনবা য়াওরি। হিরাসর, রাজকোত্তা গ্রীনফিল্দ এয়ারপোর্ত, অহমেদাবাদ অমসুং বদোদরাদা অনৌবা এ.তি.সি. তৱার/ তেক্নিকেল ব্লোক দিবেলপ তৌবা অসিনচিংবশিং য়াওরি। সুরত্তা প্রধান মন্ত্রীনা ন্যু ইন্দিয়া য়ুথ কনক্লেবতা শরুক য়ারিবা নহাশিংগা উনদুনা ৱারি শান্নগনি। মহাক্না শ্রীমতী রশিলাবেন সেবান্তিলাল শাহা ভেনস হোস্পিতালসু শঙ্গাগনি অমসুং মদুদা ফংলিবা ফেসিলিতীশিং অদুসু য়েংগনি। প্রধান মন্ত্রীগী মথংগী পন্থুংফম গুজরাতকী নবসারি জিলাদা লৈরিবা দান্দিদা ওইগনি। মফম অসিদা মহাক্না বাপুনা লৈখিদবগী নুমীৎতা নেস্নেল সোল্ত সত্যগ্রহ মেমোরিয়েল জাতিদা খুৎশিন্নগনি। মেমোরিয়েল অসিদা মহাত্মা গান্ধী অমসুং পুৱারি ওইরবা দান্দি সোল্ত খোংচৎ মনুংদা মহাক্কা লোয়ননা খোংচৎ য়াওখিবা সত্যগ্রহিস ৮০গী মীতম য়াওরি। মেমোরিয়েল অসিদা পুৱারি ওইরবা ১৯৩০গী থুমগী খোংচৎকী তোঙান তোঙানবা থৌদোকশিং অমসুং ৱারিশিং য়েকথোক্লিবা নেরেতিব ম্যুরেল ২৪সু য়াওরি। প্রধান মন্ত্রীনা মেমোরিয়েল ফাওদুনা খোংনা চৎকনি অমসুং মীয়ামগী মীফম অমদা ৱা ঙাংগনি। দান্দি খোংচৎ হায়না খংনবা ১৯৩০গী সোল্ত সত্যগ্রহ খোংচৎ অসি ভারতকী নিংতম খোংজংগী পুৱারিদা মরুওইবা থৌদোক অমা ওইরি। ব্রিতিস লৈঙাক্কী মায়োক্তা সিভিল দিসওবেদিয়েন্স মুবমেন্তকী শরুক অমা ওইনা মহাত্মা গান্ধীনা লুচিংদুনা সত্যগ্রহিস ৮০না অহমেদাবাদকী সবরমতি অশ্রমদগী মাইল ২৪১ লাপ্না দান্দিগী শমুদ্র মপালগী খুঙ্গংদা ব্রিতিসনা থম্লিবা সোল্ত লো থুগায়দুনা সমুদ্রগী ঈশিংদগী থুম শুংনবা খোংচৎ চৎখি। মসিনা থা অসিদা প্রধান মন্ত্রীগী অনিশুবা গুজরাত খোংচৎ ওইরগনি। প্রধান মন্ত্রীনা মমাংদা হজারিদা আর্মোর্দ সিস্তেম কমপ্লেক্স খুৎশিন্ননবা ২০১৯গী জনুৱারী ১৯দা সুরত্তা চৎখ্রে। গুজরাতকী গান্ধীনগরদা ২০১৯গী জনুৱারী ১৬ অমসুং ১৭তা পাংথোকখিবা বাইবরেন্ত গুজরাত সম্মিত্তা মহাক্না শরুক য়াখি।
প্রধান মন্ত্রী শ্রী নরেন্দ্র মোদী অমসুং তঞ্জানিয়াগী রাস্ত্রপতি দোক্তর জোন পোম্বে জোসেফ মেগুফুলীগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা তঞ্জানিয়াগী রাস্ত্রপতি দোক্তর জোন পোম্বে জোসেফ মেগুফুলীগা তেলিফোন্দা ৱারী শানখ্রে। মহাক্না ২০১৬কী জুলাইদা দার-ইস-সালামদা চৎলুবা খোঙচৎ অদু প্রধান মন্ত্রীনা নীংশিংখি অমসুং লৈবাক অসিনা মমাংঙৈদগী হৌনা তঞ্জানিয়াগা লৈনরকপা মরূপ-মপাং ওইবা মরীশিং অদু ভারতনা মরুওইনা লৌরি হায়না ফোংদোকখি। তঞ্জানিয়াগী সরকার অমসুং মীয়ামগী অনীংবশিং অমসুং দরকার ওইবশিং ফংহন্নবা লৈবাক অদুগী চাউখৎপগী খোঙচৎতা তঞ্জানিয়াগা চৎমিন্ননবা ভারতনা থাজবা পীরি হায়না মহাক্না অমুক হন্না ফোংদোকখি। কোবিদ-১৯ শন্দোরকপা মতমদা তঞ্জানিয়াদগী ভারমচাশিং পুরক্নবা হোৎনবদা তঞ্জানিয়া সরকারনা মতেং পাংলকপগীদমক প্রধান মন্ত্রীনা রাস্ত্রপতি দোক্তর মেগুফুলীবু থাগৎখি। লুচিংবশিংনা নাকল অনিগী মরীশিং অমুক হন্না য়েংশিনখি। ভারত অমসুং তঞ্জানিয়াগী মরক্তা চাউখৎ-থৌরাং, লাইরিক-লাইশু তম্বা , ললোন-ইতিক অমসুং শেন থাদবগী মতাংদা মতেং পীনবা হেনগৎলকপদা মখোয়না অপেনবা ফোংদোকখি অমসুং হায়রিবা হিরমশিং অসিদা মখা তানা মতেং পীনবা হেনগৎহন্নবা ৱাফমশিং খন্নখি। চহি অসিগী অরোইবা শরুক্তা পাংথোক্কদৌরিবা তঞ্জানিয়াগী রাস্ত্রপতি অমসুং পর্লিয়ামেন্তগী মীখলশিংগীদমক রাস্ত্রপতি মেগুফুলী অমসুং তঞ্জানিয়াগী মীয়ামদা প্রধান মন্ত্রীনা মহাক্কী য়াইফ-পাউজেল পীখি।
কোবিদ-১৯গী মায়োক্তা লান্থেংনবদা আর্ম ফোর্সেনা লৌরিবা থৌদাংশিংবু প্রধান মন্ত্রীনা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা কোবিদ-১৯গী মায়োক্তা লান্থেংনবদা আর্ম ফোর্সেনা লৌরিবা থৌদাংশিংবু থাগৎপা ফোংদোকখ্রে। রক্ষা মন্ত্রী শ্রী রাজনাথ সিংহনা ইবা “ফাইতিং দ ইনভিজিবল এনেমী: এম.ও.দী.এস. রেস্পোনজ ওন কোবিদ-১৯ সর্জ”, হায়না মিংথোনবা অদু পল্লদুনা প্রধান মন্ত্রীনা ত্বীত অমদা হায়খি: ‘জল’, ‘থল’ অমসুং ‘নাভ’.. ঐখোয়গী আর্ম ফোর্সেসশিংনা কোবিদ-১৯গী মায়োক্তা লান্থেংনরিবা অসিদা হেন্না শক্তি লৈনবা লেপ্পা লৈতনা হোৎনরি”।
প্রধান মন্ত্রীনা পি.এম.-এস.ভি.এ.নিধি স্কিমগী পায়খৎলিবা থবকশিং য়েংশিনখ্রে

প্রধান মন্ত্রী শ্রী নরেন্দ্র মোদীনা হাউসিং অমসুং অর্বান এফিয়র্স মন্ত্রালয়গী পি.এম.-এস.ভি.এ. নিধি স্কিমবু ঙসিগী অঙনবা শরুক্তা য়েংশিনখ্রে। এপ্লিকেসন লাখ ২.৬ ফংলে, ৬৪,০০০না কাইথখ্রে অমসুং ৫,৫০০ হেনবনা থাদোকখ্রে হায়না পাউদমখি। মহাক্না ৱেব পোর্তেল অমসুং মোবাই এপ শীজিন্নদুনা স্কিম অসি থবক ওইনা পায়খৎপদা মনুং মপান ফাওনা উবা য়ানবা, থাজবা হেনগৎনবা অমসুং খোঙজেল য়াঙনবা হোৎনবদা মাইকৈ অনীমক্তা আই.তি.গী ওইবা উপাই শীজিন্নরম্বা থেংনবদা অপেনবা ফোংদোকখি। হাউসিং অমসুং অর্বান এফিয়র্স মন্ত্রালয়না স্কিম অসিবু খুদোংচাদবা অমত্তা লৈহন্দনা মোবাইল এপ্লিকেসন য়াওনা আই.তি.গী মপুং ফাবা উপাই শীজিন্নরিবা অসিবু পল্লদুনা প্রধান মন্ত্রীনা হায়খি মদুদি স্কিম অসিগী দিজাইন অসিনা স্ত্রীৎ ভেন্দরশিংনা মপুং ওইনা নাকল অনীমক্তা দিজিতেল ত্রাঞ্জেক্সন তৌহনগদবনি। মসিনা মখোয়গী করবার পুম্বা কোনশিনবীগদবনি – রো মতিরিএলশিং খোমজিনবদগী হৌরগা য়োনবগী থৌরাং লৌখৎপফাওবদা। চুন্নবা ইন্সেন্তিবশিং অমসুং ত্রেনিংশিং মসিগীদমক পীবীগদবনি। দিজিতেল পেমেন্ত শীজিন্নবনা স্ত্রীৎ ভেন্দরশিংবু তুংদা শেলগী তঙাইফদবা লৈরকপদা লৌফম ওইনা ক্রেদিৎ প্রোফাইল অমা শেম্লগনি। প্রধান মন্ত্রীনা হায়খি মদুদি স্কিম অসি স্ত্রীৎ ভেন্দরশিংদা লোন পীনবগী মিৎয়েংদতমক য়েংলোইদবনি। মসি স্ত্রীৎ ভেন্দরশিংগী শেন্মিৎলোন হেনগৎনবা অমসুং মখোয়গী অপুনবা ওইনা চাউখৎনবা হোৎননবা থৌরাং অমা ওইনা লৌগদবনি। মসিগী মাইকৈ অসিদা থাংজিনবা অহানবা খোঙথাংদি মতীক চাবা থৌসিল অমা পায়খৎনবগীদমক মখোয়গী অপুনবা সোসিও ইকোনোমিক দিতেলশিং লৌখৎপনি। অসিগুম্বা দেতা অসি ভারত সরকারগী তোঙান-তোঙানবা মন্ত্রালয়শিংনা মখোয়না ফংবা ইয়াবা তোঙান-তোঙানবা থৌশিলশিংগী কান্নবশিং হান্না পীনবগীদমক শীজিন্নবা য়াগনি। মসিদা পি.এম.এ.ৱাই.য়ু.গী মখাদা লৈবা হাউসিং, উজ্জ্বালাগী মখাদা চাক থোংনবা গ্যাস পীবা, সৌভাগ্যাগী মখাদা মৈ ফংহনবা, অয়ুশ্মন ভারতকী মখাদা হকশেল, দি-এন.য়ু.এল.এম.গী মখাদা স্কিল পীবা, জন ধনগী মখাদা বেঙ্ক একাউন্ত হাংবা অসিনচিংবা য়াওরি। হৌরকফম ভারত সরকারনা পি.এম. এস.ভি.এ.নিধি স্কিম অসি চহী অমগী ওইনা লুপা ১০,০০০ ফাওবগী কোলাতেরেল য়াওদবা ৱার্কিং কেপিতেল ওইনা স্ত্রীৎ ভেন্দর চাউরাক্না লাখ ৫০দা পীনবনি। ইন্তরেস্ততা কান্নবা পীবা ওইনা (চহীদা ৭%) অমসুং কেস বেক (চহীদা ১,২০০ ফাওবা) পীবীদুনা মথংশিৎনা শেল অমুক শিংগৎপগী হৈনবী লৈনবা অমসুং ত্রাঞ্জেক্সন তৌবগী হৈনবী লৈনবা পীরি। ইন্তরেস্ত সবসিদী অসিনা লুপা ১০,০০০দা চহীদা ২৪% ওইদুনা শেন্দোইগী অৱাবা পোৎলুম পীরম্বদুগী চাদা ৩০দি হন্থরনি। মসিনা মরম ওইদুনা, ভেন্দরশিং অসিনা শেন্দোই অমত্তা পীবগী মহুত্তা মতম চানা শিংগৎলকপা মতমদা অমসুং রিসিৎ অমসুং পেমেন্ত খুদিং দিজিতেল ত্রাঞ্জেক্সন তৌবা মতমদা লোনগী শেনফম অদুগী সবসিদী ওইনা ফংলগনি। স্কিম অসিনা ঙন্না নত্ত্রগা মতম চানা পীখৎলকপা মতমদা মথংগী লোনগী শেনফম ফংবা হৌরবনি। লোন পীবগী থবক্তি আই.তি. প্লেৎফোর্ম “পি.এম. এস.ভি.এ.নিধি”গী মখাদা স্কিম অসি থবক ওইনা পায়খৎনবগীদমক ইমপ্লিমেন্তিং এজেন্সী অমা ওইরিবা স্মোল ইন্দস্ত্রীজ দিবেলপমেন্ত বেঙ্ক (সিদবী)গা লোইননা জুলাই ২, ২০২০দগী হৌখ্রবনি।
পি.এম.না শ্রী পুশকার সিং ধামিবু উত্ত্রাখন্দগী মুখ্য মন্ত্রী ওইনা ৱাশক লৌখিবদা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী পুশকার সিং ধামিবু উত্তরাখন্দগী মুখ্য মন্ত্রী ওইনা ৱাশক লৌখিবদা নুংঙাইবা ফোংদোকখ্রে ত্বীত অমদা, প্রধান মন্ত্রীনা হায়খি; “উত্তরাখন্দগী মুখ্য মন্ত্রী ওইনা ৱাশক লৌরবদা @pushkardhami জীবু নুংঙাইবা ফোংদোক্লি।হৌখিবা চহি ৫ অসিদা দেবভুমি অসিনা হিরম খুদিংমক্তা খোংজেল য়াংনা চাউখৎলকখি। ঐহাক্না থাজৈ মদুদি নহাক অমসুং নহাক্কী মন্ত্রী খুদিংমক্না খোংজেল য়াংশিনহনগনি, মীয়ামগী অনিংবা-অপাম্বগী মতুং ইন্না চাউখৎ-থৌরাংগী অনৌবা শক্তম অমা শেম্লগনি।”
প্রধান মন্ত্রীনা শক্নাইরবা কন্নদা অইবা অমদি কবি শ্রী চেন্নবীরা কনাবীনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা কন্নদা অইবা অমদি কবি শ্রী চেন্নবীরা কনাবীনা লৈখিদবদা থমোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “শ্রীচেন্নবীরা কনাবীগী থাক ৱাংলবা শৈরেং অমসুং অইবশিংনা কন্নদা লিতরেচরবু দিকেদ কয়া ইনাক খুলহন্দুনা লাক্লি। মহাক্না লৈখিদবদা অৱাবা ফোংদোকচরি। মহাক্কী ইমুং মনুং অমসুং নিংজবশিংগী অৱাবদা শরুক য়াজরি। ওম শান্তি।”